אאורה השקעות

אאורה השקעות בע"מ (באנגלית: .Aura Investments Ltd) היא חברה ישראלית, העוסקת ביזום ובנייה למגורים ובנדל"ן מניב. אאורה היא חברה ציבורית ומניותיה נסחרות בבורסה לניירות ערך בתל אביב. מניית החברה כלולה במדד תל אביב SME60. אאורה נוסדה בשנת 1992 בשם "אאורה השקעות מחקר ופיתוח בע"מ", על ידי היזם בועז משעולי, ממייסדי חברת קומברס, ועסקה תחילה בהשקעות הון סיכון בחברות הזנק בתחום ההיי-טק. בינואר 1993 ביצע הנפקה ראשונה לציבור של מניות בבורסה לניירות ערך בתל אביב. ההשקעה העיקרית של החברה הייתה בחברת פאנדטק (Fundtech), שפיתחה תוכנה המאפשרת העברת כספים אלקטרונית בין מוסדות פיננסיים, בעיקר חדרי עסקאות של בנקים, לצורך חיבורם לרשתות סליקה רשת Swift העולמית. פאנדטק הייתה אחד החברות הראשונות בישראל שפעלו בתחום הטכנולוגיה הפיננסית וזכתה להצלחה רבה. בפברואר 1998 ביצע הנפקה ראשונה לציבור של מניות בבורסת נאסד"ק לפי שווי של 100 מיליון דולר. ביום המסחר הראשון שלה זינקה בכ-40%. כעברו שלושה חודשים ביצע הנפקה בה גייסה 60 מיליון. חברות נוספות בהם השקיעה היו, חברת המכשור הרפואי ורסמד (Versamed), חברת טכימג' (TechImage), ופרנדלי רובוטיקס (Friendly Robotics) יצרנית מכסחות הדשא האוטומטיות רובומו (Robomow). בפברואר 1999 שונה שם החברה לשמה הנוכחי – "אאורה השקעות בע"מ". החל משנת 2005 החלה החברה לעסוק בתחום הנדל"ן ועד לשנת 2008 מימשה החברה את כל השקעותיה בתחום ההיי-טק. החברה החלה לעסוק בייזום והקמה של מרכזים מסחריים ובנייה למגורים ברומניה, ושותפויות בפרויקטים בתחום הבנייה למגורים בישראל. לצורך כך החלה לגייס הון באמצעות הנפקת איגרות חוב בבורסה. באותה עת נכנס הקבלן ויזם הנדל"ן יוסף צאליח לשותפות בחברה, והחזיק 25% ממניות אאורה. החברה רכשה קרקעות להקמת פרויקטים למגורים בערים בוקרשט, פיאטרה ניאמץ ובראשוב, ובסך הכל יזמה 7 פרויקטים ברומניה והונגריה, של כ-3,550 יחידות דיור. בהיקף ההשקעה צפוי של כ-1.7 מיליארד שקל. בנוסף הקימה 7 מרכזים מסחריים והודיעה שבכוננותה להקים, עם שותפים, 30 עד 20 מרכזי קניות ברחבי רומניה בהיקף השקעה כוללת של יותר מ-300 מיליון דולר. בישראל הקימה "אאורה השקעות" חברת בת בשם "אאורה ישראל" בשותפות עם יעקב אטרקצ'י, ששימש בעבר כמנכ"ל החברה הממשלתית החברה לפיתוח אזור לוד-רמלה ובעליה של חברת "ס.י אבן יזמות", חברה הפעילה בתחום ייזום פרויקטים למגורים. אטרקצ'י שימש כמנכ"ל החברה והחזיק 40% מהמניות שלה. בשנת 2008, ביקשה "אאורה השקעות" להנפיק את חברת "אאורה ישראל" בבורסה לפי שווי שוק של 150 מיליון שקל, אך התוכנית לא יצאה לפועל. בעקבות המשבר הכלכלי העולמי בשנת 2008, והמשבר החריף שפקד את שוקי הנדל"ן במזרח אירופה, נכנסה החברה לקשיים. החברה לא יכלה לעמוד בתשלומים לבעלי איגרות החוב שלה. שהיקף החוב הכולל שהחזיקו היה כ-230 מיליון שקל, ועומד לפדיון עד 2015. שמתוכם הייתה אמורה לשלם כ-60 מיליון שקל עד פברואר 2010. למרות זאת, בסוף שנת 2009 נכנסה להשקעה גם בניו יורק, שרכשה עם שותפים בניין דירות. בנוסף חתמה על עסקה בה הקצתה לקבוצת משקיעים בראשות נפתלי מנדלוביץ, מנכ"ל מכללת מגמות ללימודי שוק ההון, כ-11.5% ממניות החברה, ששוויין אז היה כ-20.6 מיליון שקל. תמורת איגרות חוב של החברה בהיקף של 27.5 מיליון שקל ערך נקוב, ששווי השוק שלהן היה באותה עת 18.56 מיליון שקל. בדצמבר 2011, אישר בית המשפט המחוזי בתל אביב את בקשת אאורה להקפאת הליכים, עקב החובות לבעלי איגרות החוב, וחוב לבנקים של 200 מיליון שקל. עם זאת חברת הבת "אאורה ישראל" קיבלה הערכת שווי של 234 מיליון שקל. במאי 2012, הושלמה רכישת השליטה בחברה על ידי יעקב אטרקצ'י באמצעות חברת " ס.י. אבן יזמות" והוא החזיק כ-84% ממניות החברה באותה עת. הרכישה נעשתה במסגרת הסדר נושים בו עברה השליטה בחברה מידיהם של בועז משעלי ויוסף צליח אל יעקב אטרקצ'י תמורת 3.5 מיליון שקל לקופת הנושים, והתחייבות להזרמת 35 מיליון שקל לחברה. במסגרת ההסדר עברה גם חברת הבת "אאורה ישראל" לבעלותה המלאה של "אאורה השקעות". אטרקצ'י מינה את חבר הכנסת לשעבר מטעם הליכוד, מיכאל קליינר, לתפקיד יושב ראש החברה. ב-2017 הוחלף בתפקיד בידי חבר הכנסת לשעבר דוד ראם, גם הוא חבר הליכוד. לאחר רכישת השליטה בידי אטרקצ'י, החלה החברה להתמקד בפרויקטים של בניה למגורים בישראל. בין השאר במיזמים של ההתחדשות עירונית על ידי פינוי בינוי ותמ"א 38 תיקון 2 (הריסה ובניה מחדש). החברה גם חתמה על הסכם לאספקת שירותי עריכת דין עם משרדה של סיגל אטרקצ'י, אשתו של יעקב אטרקצ'י, תמורת עמלות של 1.5% מחוזי המכר שנחתמו בידי החברה. בסך הכל שולמו לה בין השנים 2012 ל-2018 כ-36 מיליון שקל. בשנת 2015, חברת הייעוץ אנטרופי המליצה למשקיעים המוסדיים בחברה להתנגד להסכם באספת בעלי המניות, מכיוון שלא בוצע הליך תחרותי הולם לאספקת שירותים משפטיים. אך ההסכם אושר בכל זאת. באוגוסט 2019, קנסה רשות ניירות ערך את החברה בסכום של 200 אלף שקל, עקב גילוי חסר על התשלומים בדיווחי החברה. תחום הפעילות המרכזי של החברה הוא ייזום, תכנון והקמת פרויקטים של בניה למגורים ולהשכרה בישראל. החברה מעורבת במספר פרויקטים רחבי היקף של פינוי בינוי, בין השאר: ביהוד מנהלת החברה שלושה פרויקטים של פינוי בינוי בהיקף של 2,000 יחידות דיור, בירושלים בהיקף של 1,000 יחידות דיור, ברמת השרון הקימה 630 יחידות בפינוי בינוי ובתל אביב. בעיר לוד מקימה החברה מספר פרויקטים, באתרים בהם היה מעורב בעלי החברה יעקב אטרקצ'י בעבר כמנכ"ל החברה הממשלתית "החברה לפיתוח אזור לוד-רמלה", בנייה על קרקע חקלאית של המושבים אחיסמך ובן שמן, ופרויקט לשיקום מרכז לוד, בו קיבל אישור להכפיל את אחוזי הבנייה. אתר האינטרנט הרשמי של אאורה השקעות אאורה השקעות בע"מ, באתר הבורסה לניירות ערך בתל אביב אאורה השקעות בע"מ, באתר "מאיה" אאורה השקעות בע"מ, באתר גלובס שלומי גולובינסקי, אאורה חיובית בקרב המשקיעים, באתר הארץ, 21 בפברואר 2006 יוסף חרש, מניית אאורה מזנקת, באתר TheMarker‏, 18 במרץ 2024 אאורה השקעות בע"מ: נתונים כספיים באתר מאי"ה. שלמה פרידמן, ‏אאורה תגייס 17 מיליון שקל; לאומי ושות' תקבל %5 מהם, באתר גלובס, 3 במרץ 1997 אאורה מחקר ופיתוח בע"מ - תשקיף בהתאם לסעיף 23 לחוק ניירות ערך, התשכ״ח ־ 1968, חדשות, 5 בינואר 1993 אאורה - רווח של 3 מ' ש' מהנפקת פאנדטק, באתר גלובס, 20 באפריל 1997 שי שלו, ‏בועז משעולי חוזר לוול-סטריט: פאנדטק תנפיק לפי שווי של 100 מ' ד', באתר גלובס, 12 בפברואר 1998 עמי גינזבורג, ‏פאנדטק יוצאת להנפקה שנייה בוול-סטריט בהיקף של 60 מיליון ד', באתר גלובס, 9 ביוני 1998 מאת צורי דאר, חברת המכשור הרפואי ורסמד (Versamed) השלימה גיוס של 9.3 מיליון דולר, באתר הארץ, 6 בדצמבר 2003 גרין הגדילה אחזקותיה באאורה; משעולי מעריך שסכנת השתלטות איננה קיימת, באתר גלובס, 8 בפברואר 2000 עומר שרביט, בועז משעולי מממש באאורה: ימכור 5% מפאנדטק וינפיק בבורסה את ורסמד, באתר TheMarker‏, 28 באפריל 2005 גיל שלמה, ‏אאורה עושה הסבה לנדל"ן ומגייסת כסף: הגישה היום טיוטת תשקיף לרשות ני"ע, מבנה והיקף ההנפקה הסופי טרם נקבעו, באתר גלובס, 22 בינואר 2006 נתן שבע, ביקושים של פי 3 במכרז המוסדי של אאורה; תגייס כ-50 מיליון שקל באג"ח ואופציות, באתר הארץ, 26 בפברואר 2006 אורי שוסטר, ‏אאורה ו-GTC ישקיעו למעלה מ-200 מיליון דולר בהקמת מרכזים מסחריים ברומניה, באתר גלובס, 25 בינואר 2006 מיכאל רוכוורגר, עוד פרויקט לאאורה השקעות ברומניה: רוכשת קרקע להקמת שכונת מגורים תמורת 725 מיליון שקל, באתר TheMarker‏, 11 ביוני 2007 דנה גלברג, אאורה רכשה ב-25 מ' ש' קרקע נוספת בשטח של כ-17 דונם לפרויקט בעיר בראשוב שברומניה, באתר TheMarker‏, 6 באפריל 2008 מיכאל רוכוורגר, אאורה וג'י.טי.סי רומניה מקימות מרכז קניות שביעי ברומניה: רכשו קרקע בקריובה תמורת 60 מיליון שקל, באתר TheMarker‏, 23 בדצמבר 2007 אסף רותם, אאורה חתמה על הסכם להשלמת הון לפרויקט מגורים בשהם בהיקף 15 מ' ש', באתר הארץ, 3 ביולי 2006 גל ניסים, ‏עקב ביקורת ביהמ"ש העליון: מנכ"ל לור"ם יעקב אטרקצ`י הודיע על התפטרותו, באתר גלובס, 1 באוגוסט 2004 הארץ, אאורה ישראל בתהליכי הנפקה לפי שווי מוערך של 100–150 מיליון שקל, באתר TheMarker‏, 16 ביולי 2008 יעל פולק-חלק, אאורה מחקה 16 מיליון שקל - והפסידה 14 מיליון שקל, באתר הארץ, 28 בנובמבר 2009 מיכאל רוכוורגר, אאורה מציעה לבעלי האג"ח להמיר את החוב למניות, באתר הארץ, 19 ביולי 2009 מיכאל רוכוורגר, אאורה רכשה בניין בניו יורק ב-21 מיליון ד', באתר הארץ, 27 בדצמבר 2009 מיכאל רוכוורגר, "שיעורי הבית" במכללת מגמות: השתלטות על חברת אאורה, באתר הארץ, 18 ביולי 2009 נתן שבע, בית המשפט אישר את בקשת אאורה להקפאת הליכים, באתר TheMarker‏, 8 בדצמבר 2011 שלי אפלברג, החברה בת של אאורה השקעות מקבלת הערכת שווי של 234 מיליון שקל, באתר TheMarker‏, 30 באוקטובר 2011 אורן פרוינד, ליאור זנו, אאורה חזרה היום למסחר לאחר השלמת הרכישה של אטרקצ'י, באתר TheMarker‏, 23 במאי 2012 אורן פרוינד, מנכ"ל אאורה: "היום אני מתקן את ההשקעות של הבעלים הקודמים", באתר TheMarker‏, 3 בספטמבר 2012 חן מענית, ‏200 משקיעים ישראלים נגד יעקב אטרקצ'י: "גזל 10.2 מיליון ד' שהשקענו במלון בניו-יורק", באתר גלובס, 2 באפריל 2014 שירי דובר, ‏ליכוד שורות: דוד ראם מונה ליו"ר אאורה, באתר גלובס, 3 בספטמבר 2017 יורם גביזון, האם בעלי מניותיה של אאורה יאשרו לסיגל אטרקצ'י חגיגת עמלות של 36 מיליון שקל?, באתר TheMarker‏, 28 במאי 2018 אביב לוי, ‏אאורה: לשלם לאשת בעל השליטה כ-10 מ' ש' על שירותי משפט, באתר גלובס, 15 בינואר 2015 אביב לוי, ‏רשות ני"ע קונסת את אאורה על אי גילוי תשלומי העתק לעו"ד סיגל אטרקצ'י, אשתו של בעל השליטה, באתר גלובס, 12 באוגוסט 2019 יורם גביזון, אאורה מתקדמת לחתימה על פרויקט בינוי של 1.1 מיליארד שקל ביהוד, באתר TheMarker‏, 30 בדצמבר 2019 אמיתי גזית, אאורה תבנה 450 דירות בדרך בית לחם בירושלים, באתר כלכליסט, 7 בנובמבר 2019 שלומית צור, ‏אאורה: פינוי-בינוי ענק בן 630 דירות ברמה"ש, באתר גלובס, 14 במרץ 2013 הדס מגן, ‏מאות דירות חדשות במיקום מנצח במרכז תל אביב? כך נשאר פרויקט פינוי בינוי תקוע במשך שנים, באתר גלובס, 2 ביוני 2020 שוקי טאוסיג, ב"כלכליסט" איבדו את לוד ביער בן-שמן, באתר העין השביעית, 29 באוגוסט 2019 שלומית צור, ‏נחתם הסכם בין אאורה לוועד אגודת מושב בן שמן לרכישת מגרשים להקמת 500 יחידות דיור, באתר גלובס, 27 בינואר 2019 גילי מלניצקי, עיריית לוד אישרה לאאורה: הגדלה משמעותית של שטחי המסחר והמגורים, באתר TheMarker‏, 17 באוקטובר 2019 צחי אפרתי, הוועדה המחוזית אישרה לאאורה הגדלה מהותית לזכויות בניה במרכז לוד, באתר ביזפורטל, 20 ביולי 2020